Vegas Golden Knights

Vegas Golden Knights on yhdysvaltalainen ammattilaistason jääkiekkoseura, jonka kotikaupunki on Las Vegasin metropolialueella sijaitseva Paradise. Se kuuluu NHL:n Läntisen konferenssin Tyynenmeren divisioonaan.

Vegas Golden Knights liittyi NHL:ään kaudella 2017–2018. Sen kotiareena, vuonna 2016 avattu T-Mobile Arena, sijaitsee Paradise-nimisen asutuskeskuksen alueella Nevadan osavaltiossa.

Toisin kuin monet muut laajennusjoukkueet, Golden Knights on saavuttanut menestystä jo ensimmäisillä kausillaan. Joukkue eteni ensimmäisellä kaudellaan Stanley Cupin finaaliin, jossa se hävisi otteluvoitoin 1–4 Washington Capitalsille. Kaudella 2019–2020 joukkue ylsi konferenssifinaaleihin, mutta hävisi Dallas Starsille otteluvoitoin 1–4. Myös seuraavalla kaudella 2020–2021 joukkue pelasi konferenssifinaaleissa, häviten kuitenkin Montreal Canadiensille voitoin 2–4. Kaudella 2021–2022 Golden Knights ei lainkaan päässyt pudotuspeleihin, mutta yhden välikauden jälkeen joukkue palasi pudotuspeleihin kaudella 2022–2023 ja eteni aina Stanley Cupin finaaliin saakka, jossa se onnistui voittamaan seurahistoriansa ensimmäisen Stanley Cupin kaatamalla Florida Panthersin otteluvoitoin 4-1.

Golden Knightsin farmijoukkue on AHL-liigassa pelaava Henderson Silver Knights.

Historia 
Kesäkuussa 2016 NHL:n johto hyväksyi yksimielisesti tulevan joukkueen, joka aloittaisi pelaamisen kaudella 2017–2018. Joukkueesta tuli ensimmäinen major league -ammattilaistason joukkue Las Vegasin kaupungissa, ja ensimmäinen NHL:n laajennusjoukkue sitten vuoden 2000, jolloin Minnesota Wild ja Columbus Blue Jackets liittyivät liigaan. 22. marraskuuta 2016 Golden Knightsin nimi ja logo paljastetiin.

Joukkueen omistaa texasilainen liikemies Bill Foley, joka maksoi 500 miljoonaa dollaria liittymismaksuna NHL:ään.

Golden Knightsin ensimmäiseksi päävalmentajaksi nimitettiin huhtikuussa 2017 Gerard Gallant. Joukkue nimitti tammikuussa 2020 itselleen uudeksi päävalmentajaksi Peter DeBoerin.

Pelaajat

Joukkue kaudella 2023–2024

Joukkueenjohto 
 Päävalmentaja: Bruce Cassidy 
 Apuvalmentaja: Ryan Craig 
 Apuvalmentaja: Misha Donskov 
 Apuvalmentaja: John Stevens 
 Maalivahtivalmentaja: Sean Burke 
 Videovalmentaja: Dave Rogowski 
 Fysiikkavalmentaja: Doug Davidson 
 Kehitysvalmentaja: Mike Rosati 
 Huoltopäällikkö: Chris Davidson-Adams 
 Presidentti: George McPhee 
 Toimitusjohtaja: Kelly McCrimmon 
 Jääkiekkotoiminnanjohtaja: Tom Poraszka 
 Jääkiekkotoiminnanapulaisjohtaja: Brandon Turer 
 Pelaajakehitysjohtaja: Wil Nichol 
 Henkilöstöjohtaja: Vaughn Karpan 
 Apulaishenkilöstöjohtaja: Bob Lowes 
 Analytiikanjohtaja: Dustin Walsh 
 Fysiikkavalmennuksenjohtaja: Jay Mellette 
 Kykyjenetsinnänjohtaja: Keith Veronesi 
 Amatöörien kykyjenetsinnänjohtaja: Scott Luce 
 Euroopan kykyjenetsinnänjohtaja: Vojtěch Kučera 
 Ammattilaisten kykyjenetsinnänjohtaja: Matt Tiesling

Jäädytetyt numerot 
 58 - Jäädytetty Las Vegasin joukkoampumisen uhrien muistoksi.

Lähteet

Aiheesta muualla 
 Seuran virallinen verkkosivusto